ming030890/wiki-yue-high-quality huggingface dataset:
機甲

2012 年喺東京展出嘅一部機甲。
機甲（粵拼：gei1 gaap3；英文：mecha；日文：meka），又或者叫孭咔，係一種戰鬥用嘅機械，可以但唔一定由人類坐喺入面直接操作。機甲嘅特徵係會有肢體，唔似得（例如）坦克車或者戰鬥機噉。响整體形狀上，機甲通常係似人類，但亦有好多虛構作品會用機甲一詞嚟稱呼「有肢體，形狀似非人動物嘅戰鬥機械」。
機甲呢個諗頭相當受歡迎，視像遊戲、電影、文學同漫畫等嘅創作品都有描繪作者想像中嘅機甲。到咗廿一世紀初，「喺實戰上採用機甲」仲係純屬科幻嘅範疇，係一種幾常見嘅科幻橋段，不過亦有唔少機械工程同埋軍事科技方面嘅研究者响度嘗試實現呢個構想。

嗌法
機甲响日本話入面個名叫 meka，嚟自英文
mechanical（形容詞）—指「力學同機械性質嘅」
mechanics（名詞）—可以係指「力學」
mechanism（名詞）—可以係指「機件」
等嘅字眼。隻日本話字詞寫嗰陣通常會攞片假名寫做メカ，呢隻字詞亦有可能借入粵語做粵拼：me1 kaa4 —大致粵音假借：孭咔。

科幻想像
内文：科幻同軍事科幻
科幻作品入面嘅孭咔可以分做兩大類：
「硬」孭咔：指相對真實嘅孭咔；呢啲孭咔會遵從現實世界嘅工程學知識，唔會違反已知嘅物理定律；作者通常會將呢啲孭咔描繪成能夠或多或少噉量產而且望落似「識行路嘅坦克」；呢啲孭咔會好似現實世界嘅戰鬥機械噉，要求使用者有策略噉用，往往仲會團隊作戰。
「軟」孭咔：呢種孭咔比較架空，接近奇幻；呢啲噉嘅孭咔成日都完全唔真實—例如係好似摩天大廈咁高，仲識合體呀噉，好多時違反晒物理定律，而且就算唔違反物理定律，呢啲孭咔通常不切實際，由工程學角度睇完全唔夠效率。呢啲孭咔好多時都會扮演「英雄」，單獨或者少數上陣打怪獸，例子可以睇吓《新世紀福音戰士》。
亦可以睇吓硬科幻同軟科幻呢兩個概念。
幾部想像中嘅「識行嘅戰鬥機械」

視像遊戲
廿一世紀初荷蘭呢座雕像描繪想像中嘅機甲。
睇埋：射擊遊戲同戰略遊戲
孭咔响視像遊戲裏面好常見。唔少視像遊戲都設計到畀玩家體驗揸孭咔或者指揮孭咔戰鬥嘅快感。例如：
《前線任務系列》：由 Square Enix 開發嘅回合制策略遊戲，描繪「識行路嘅坦克」噉嘅孭咔，有大量嘅部件畀玩家組裝自己部隊嘅孭咔，而且仲有相當複雜嘅故仔。
《裝甲核心系列》：第三身射擊遊戲，要玩家响相對細嘅競技場裏面互射；描繪比較「軟」嘅孭咔，講到啲孭咔識上天下海而且傾向單獨作戰。都係有好多唔同部件畀玩家組裝自己嘅孭咔。
《神兵泰坦》：第一身射擊遊戲；同第啲孭咔遊戲唔同嘅係，《神兵泰坦》有相當部份係要玩家角色岸闊（on-foot）嘅—响一場典型嘅對局當中，玩家角色一開始嗰陣要岸闊，打到咁上下（殺到咁上下數量嘅敵人或者造成咁上下量嘅傷害）玩家先可以召喚自己嘅孭咔；噉即係話，對局當中有可能出現「岸闊嘅玩家對抗孭咔」噉嘅情況；隻遊戲設計有牆上跑等嘅機制令岸闊嘅玩家有極高機動性，有可能出現「岸闊玩家跳到高處，孭咔淨係可以响地面嘗試開槍射佢哋」噉嘅情況，令到岸闊嘅玩家對抗孭咔嗰時依然叫做可以有少少勝算。
呀噉。

係咪可行
睇埋：軍事科技同機械人學
响廿一世紀初，「識行路嘅坦克」類型嘅孭咔係就係可以整到出嚟，但被指完全唔實際：理論上，孭咔可以有佢哋嘅優勢—有肢體令佢哋更加容易上斜坡或者避開障礙物（講緊同坦克車相比）；不過有工程學研究指，機械肢體用起能量上嚟效率遠遠唔及轆等傳統軍事科技用嘅移動方式，即係話孭咔郁嗰時要嘥多好多能量先可以達致相同速度（都係講緊同坦克車比），所以軍事科技工作者並冇誘因要發展孭咔。不過亦有呢方面嘅工作者相信，只要有設計得啱嘅機械肢體，孭咔可以達致同坦克車相約—甚至超越坦克車—嘅能量效率。
機槍堡

機槍堡，防綫工事，近以碉堡，但細好多。多數步兵持機關槍，由窿向外射殺敵軍，因以爲名。

名
機槍堡，英文稱之爲pillbox，皆因細似藥丸，通常以PB代號。
機舖

機舖（粵拼：gei1 po3*2）（講衰啲就機竇（gei1 dau6*3））係畀人入錢打機嘅舖頭，係商業模式經營嘅遊戲機中心，屬於娛樂場所。機鋪通常放咗唔同種類、幾十到成百部、坐地嘅電子遊戲機，只要入錢落部機度就可以打一鋪，輸咗可以再入錢繼續打。機舖嘅人客一般係後生仔，後生女。不過有啲成人機鋪係細路仔唔准入嘅，入面啲機有鹹濕公仔同埋麻將，玩嘅係成人遊戲。
機鋪嗰種機統稱做街機，已經有幾十年歷史。由哈哈笑食鬼開始到三維立體。

遊戲機中心
遊戲機中心未必係機鋪，例如香港小童群益會、私人住客會所都有遊戲機任打。
香港有啲唔正當嘅機舖，畀人（特別係熟客）用渠啲街機靠兑分仔間接賭錢，唔少開喺樓上。爾種賭檔，俗稱打魚場或者暗場。

各地特色
呢個表唔完整，歡迎加料。

香港
香港嘅機舖受《電子遊戲機中心》條例管制，經營遊戲機中心需要攞牌。機舖分為成人場同兒童場，成人場唔准未夠十六歲或者着校服嘅人進入，而有部分機舖可以營業到凌晨兩點，有啲只會營業到夜晚十二點，而香港實施禁煙條例之後，往往都有控煙辦巡查機舖有冇人食煙。
機長

機長，即係飛機裏面，飛機師之中嘅阿頭，係飛機飛緊嗰陣，運作同安全負最大責任嘅人。機長制服上面，繡咗四條黃或者白柴，而頂帽亦都會零舍唔同。
英文Captain一詞係源自泛美航空總裁胡安·特里普（Juan Terry Trippe），事關當時泛美有好多架水上飛機，佢就將「船長」一詞移植到飛機上，稱機內嘅第一駕駛人做「Captain」。
喺西方國家，通常對機長稱為pilot in command，簡稱PIC。
喺雙人坐嘅民航機、運輸機、轟炸機上，機長嘅座位喺駕駛艙左側；喺雙人坐嘅戰鬥機上，機長嘅座位喺駕駛艙前方；而喺雙人坐嘅教練機同武裝直昇機上，機長嘅座位喺駕駛艙後方。
機率遊戲

「機率遊戲係咪一件好事」喺遊戲設計上係一個受爭議嘅課題。有啲遊戲設計師同玩家覺得，隨機令到就算專業玩遊戲嘅人－識得做完美嘅決策－有陣時都會輸俾新仔，令到隻遊戲冇咁重視技術；另一方面，又有啲人覺得一定嘅隨機令到新仔就算對住最勁嘅玩家都有機會贏，間接令到隻遊戲（對新仔嚟講）更加好玩。
廿一世紀初嘅遊戲設計界仲會分辨兩種隨機：
Input 隨機：指玩家做決定之前嘅已成定局嘅隨機，例如一隻平台遊戲，每一關都係用程序生成產生嘅，個程序生成演算法有隨機，但係喺嗰一關成咗形之後，隻遊戲就唔會再有任何隨機性出現。
Output 隨機：指玩家做咗決定之後先至出現嘅隨機，例如一隻戰略遊戲，玩家俾咗指令叫佢啲士兵開槍攻擊，然後每個士兵有若干機會會打唔中（遊戲程式內部嘅 RNG 會決定次攻擊中唔中，而呢件事喺玩家俾咗輸入後先發生）。

科技
睇埋：隨機數生成
機率遊戲必然會涉及「用嚟產生隨機嘅架生」。隨機喺數學上係指冇可能預測嘅結果，喺實際應用上可以用骰仔、輪盤、掟銀仔同洗牌等嘅機制產生。
喺電子遊戲（以電腦程式形式存在嘅遊戲）當中，隨機嘅產生會可以到隨機數生成（RNG）嘅科技，即係通過某一啲類型嘅演算法或者物理訊號嚟產生望落似係隨機嘅數列嘅技術，例如廿世紀嘅 RPG 當中成日會有一大柞招式俾角色用，一個招式都有若干個屬性，包括咗嗰個招式嘅殺傷力同命中率等等，當一個角色用一個命中率係 80% 嘅招式嗰陣，一個常見做法係遊戲程式內部會用 RNG 產生一個 0 至 1 之間嘅數字，而如果個數字大過或者等如 0.8，噉嗰吓攻擊就會打中，否則就會唔中，實際例子有《寵物小精靈》系列嘅遊戲。
機翼

機翼（英文：Flaps）係為固定翼航空器（包括飛機同滑翔機）提供升力嘅主要部件，模仿鳥類嘅翼，維持佢喺空中嘅穩定飛行同埋提供必要嘅操縱力。機翼上面通常安裝咗固定翼航空器嘅主操縱面－副翼，以及輔助操縱裝置襟翼。
機關報

機關刊物係指由政黨、政府機關或社會團體出版嘅報紙、雜誌等，用嚟發佈消息，宣傳自己嘅主張、政策，影響社會輿論。其中由政黨出版嘅機關報又叫「黨報」。政治團體出版嘅機關報通常帶有強烈嘅政治色彩，立場鮮明。而學術機構等非政治團體嘅機關報就往往以消息發佈為主。
旋律類型

旋律類型（melody type）係指某一啲具有特定特性（節奏等）嘅旋律，可能會俾多位作曲人攞去編寫自己嘅樂曲。
旋度

旋度（curl）係向量微積分嘅一個概念，適用喺多變量向量場函數。一個多變量向量函數嘅旋度係一個多變量向量函數。旋度嘅意思係，對於投射喺一個座標平面嘅多變量純量函數，每一點嘅旋度係佢有幾傾向圍住嗰一點轉嘅指標，其中轉軸嘅方向就係旋度向量嘅方向。旋度通常寫做 。

定義
旋度嘅定藝要用到Nabla 算子表示。對於一個三維向量函數 ，佢嘅旋度係：

旋度嘅視覺化
想搞清楚旋度嘅概念，去 https://www.youtube.com/watch?v=ThxMvNPMitE&t=226s 睇下。
旋翼機

Aero-Astra「獵人－3」旋翼機。
旋翼機（又叫做「自轉旋翼機」）係旋翼飛行器嘅一種，同時配有提供向下推力同向後推力嘅螺旋槳。旋翼機靠水平螺旋槳產生嘅推力前進，靠機尾嘅方向舵控制方向，而垂直螺旋槳通常係無動力嘅，要靠前進嗰陣相對氣流吹逳自己恁樣來產生向下推力。因此，旋翼機唔能夠好似直昇機恁垂直起降，但係起降嘅距離就短過固定翼飛機嘅起降距離好多。
旋翼機通常用於旅遊或體育活動。
旋轉木馬

旋轉木馬係一種機動遊戲設施，有一個識旋轉嘅平台，上面有座位畀遊客坐。
旋毛綱

旋毛綱（Spirotrich）係纖毛蟲門內大核亞門入面嘅一綱。
旋鈴豆屬

旋鈴豆屬（粵拼：syun4 ling4 dau2 suk6，學名：Bolusia ），係豆目豆科蝶形花亞科嘅其中一個屬。
月神星

月神星（Diana），即係小行星78，係太陽系小行星帶嘅一粒小行星，喺1863年3月15號發現。
月經post

月經post 係網絡論壇用語，係指喺一個論壇入邊，已經有人發過，但係每隔一段時間又會重復出現嘅主題，經常出現喺流量大嘅討論區。
月華街遊樂場

月華街遊樂場，香港公園之一，遊樂場之一，喺九龍觀塘月華街，英文叫Yuet Wah Street Playground。行政上歸觀塘區。設施有滾軸溜冰場。
月華街

月華街（Yuet Wah Street）係香港觀塘區一條馬路，嚮觀塘市中心東邊，協和街以東，觀塘道以北，翠屏道西邊，嘅一個山崗高地上面。當地住宅都係嚮1960年代起好，而家都50幾年樓齡，十幾層高，有𨋢，有看更同私家停車場，所以都可以當豪宅，不過而家接近60年，成日要夾錢做大廈維修，業主都係等有冇地產發展商收購重建多。
月街

月街（英文：Moon Street）係香港灣仔一條馬路，由日街開始，另一邊係掘頭路。舊時嗰頭係灣仔發電廠。
東風路 (廣州)

東風路 (廣州荔灣至廣州天河)，從西場立交嗰邊去到中山一立交嗰頭嘅東風路。
東風路 (廣州花都)，花都區入面嘅東風路。
東高圓寺站

東高圓寺站（東高円寺駅、Higashi-Kōenji eki）係東京地鐵丸之內線嘅一個站。佢個車站編號係M 04。
拉姆安拉

拉姆安拉（阿拉伯文：رام الله‎‎）係巴勒斯坦實際上嘅首都。
拉姆斯菲爾德

拉姆斯菲爾德（Donald Henry Rumsfeld，1932年7月9號—2021年6月29號）係前美國國防部長。1975年到1977年係福特總統任內嘅國防部長，2001年到2006年再做喬治布殊總統任內嘅國防部長。
2021年6月29號，佢喺新墨西哥州逝世，終年88歲。
拉尼亞凱亞超星系團

拉尼亞凱亞超星系團（英文：Laniakea Supercluster）係個超星系團，包含銀河系同附近大約10萬個星系。
拉威爾

拉威爾（粵拼：laai1 wai1 ji5，法文：Joseph-Maurice Ravel，1875年3月7號—1937年12月28號），係法國作曲家同鋼琴家。喺法國南面嘅山區城市斯布亞出世，1937年喺巴黎過身。
拉婭勒阿布德

拉婭勒阿布德（Layal Abboud，1982年5月15號—）係黎巴嫩女歌手，2007年出道。
維基同享有多媒體嘅嘢：Layal Abboud
維基同享有多媒體嘅嘢： ليال عبود
拉夫達

拉夫達（粵拼：laa1 fu1 daat6；英文：Pat Rafter，1972年12月28號—）係一位澳洲前職業網球手。

球員生涯
拉夫達係右手揸拍，5歲開始打波，1991年轉打職業賽，當時19歲。
佢係發球上網型球員，出名上旋發球。
拉夫達職業生涯戰績係358勝191負（單打），214勝110負（雙打）。
拉尼

拉尼（Larne）係英國北愛爾蘭一座城，人口3.2萬。
搵食考快Cert.

《搵食考快Cert.》（Occupation Certified）係香港MakerVille製作嘅真人騷節目，由黃奕晨、陳俞希同曾贊學主持，2023年9月18號到10月6號逢禮拜一到五23:00－23:30喺香港電視娛樂ViuTV播出。節目主持會用兩個月時間去讀11個唔同課程同考牌。
搵鬼打官司

《搵鬼打官司》（日文：ステキな金縛り，英文：A Ghost of a Chance）係一套2011年上畫嘅日本電影，由三谷幸喜執導，深津繪里、西田敏行、佐藤浩市、阿部寬、竹內結子、中井貴一主演。
摔角魂

《摔角魂》（Soul Of Pro Wrestling）係香港電視娛樂製作嘅真人騷節目，2018年11月16號開始逢禮拜五深夜（禮拜六凌晨）00:30-01:00喺ViuTV播。節目由香港摔角手何顥麟同佢團員用「真人騷」方式，介紹日本同香港之間嘅摔角文化同特色。

節目調動
2018年12月14號：由於《2018 MAMA亞洲音樂大獎 – 香港站》直播時間超時一個鐘，所以臨時暫停播映一集。
搵陣

《搵陣》（英文：Fung Shui Home Maker ）係香港奇妙電視製作嘅玄學節目，由蘇民峰同黃芳雯主持，2020年11月22號到12月27號逢禮拜日23:00-23:30喺香港開電視播出，之後由2021年1月4號到3月1號改做逢禮拜一22:30-23:00播出。節目用風水同室內設計做主題，會去唔同人嘅屋企搵風水問題同講下點樣化解。
呢個節目個主題同ViuTV同期節目《點擺》差唔多，但風格有好大差異，呢個係比較嚴肅認真。
摔角

摔角，中國大陸叫摔跤，係古希臘發展出嚟嘅一種運動項目，根據希臘神話嘅傳說記載，摔角係由英雄德修斯（Theseus）所創。
摔角可以分為古典式；又稱為希臘羅馬式（Greco-Roman wrestling），同埋自由式（freestyle wrestling）兩種。

乜嘢係摔角？
狗仔或者貓仔有啲好似打交咁樣嘅嬉戲，但係呢種咁樣嘅嬉戲，雙方都唔會傷害對方，而呢一種咁樣形式嘅打交，其實已經係一種動物版本嘅摔角。
而人類嘅摔角最初係由祭神儀式開始，因為係格鬥技關係，總畀人覺得係啲打打殺殺嘅嘢，但係喺人類歷史入面，摔角從來未曾試過作為廝殺用途。

簡史
喺無乜娛樂嘅古代社會，人類一直用呢種角力運動嚟嬉戲，玩玩吓越玩越刁鑽，結果就不斷諗出各種技術同玩法，摔角就係咁誕生。所以，摔角原本就係一種唔會傷害對方身體嘅角力格鬥遊戲，而唔係以殺死或傷害對方為目的嘅戰爭式格鬥。喺古代嘅奧林匹克運動會入面，摔角一早就係正式嘅項目。喺希臘設有稱為"競技場"嘅年青人修練場，喺嗰度進行摔角同社會教育，因為咁樣，所以摔角對古希臘人嚟講，亦係一種教育手段。
人類赤裸身體，互相競賽「心」、「身」同「技術」 嘅簡單運動－摔角，喺人類文化發展中一直扮演住重要一環，唔理喺乜嘢時代，摔角手都零捨受人尊敬，咁除咗因為摔角手曾經係宗教儀式一部份，同時亦因為摔角手係集「心」、「體」、「技術」三者合一嘅卓越強者，摔角手所呈現畀世人嘅係一種具人性魅力嘅人物。
一般運動形式入面，會有包括殘留狩獵形態嘅運動好似足球、欖球，或者係具有宗教儀式嘅運動好似體操、跳水咁，又有比試人類體能嘅運動好似田徑。而摔角就可歸屬晒所有運動形式嘅領域，同其他運動都無嘅獨特文化性，總之，自古摔角就被認為係增長人類魅力嘅身體活動同文化。呢啲都係點解佢即使係古老運動，但今日仍然可以普及，而且發展到全世界嘅原因。

類型
摔角通常都係指奧林匹克項目入面嘅業餘摔角（Amateur Wrestling），分為古典式；又稱為希臘羅馬式（Greco-Roman wrestling），同埋自由式（freestyle wrestling）兩種。亦有純表演用嘅職業摔角，不過職業摔角同業餘摔角其實係兩樣好唔同嘅嘢嚟。
喺摔角裡面絕對唔會有拳打腳踢嘅招式，因為摔角本來就唔係一種需要傷害對手嘅格鬥，但職業摔角由於係用嚟表演，為咗增加感官剌激，所以先加入拳打腳踢嘅招式。
除咗呢幾種摔角之外，亦有喺蒙古發展出嚟嘅蒙古摔跤，蒙古摔跤又有佢一套獨特嘅技巧同規矩。
摔角入面有好多好實用嘅格鬥技巧，尤其用喺制服對手方面嘅技巧，所以喺混合格鬥界亦有好多擅長摔角嘅格鬥家，其中以一啲關節技（Submission）最多人用，另外摔角入面嘅一啲防衛技巧亦好適合用喺混合格鬥入面，所以摔角係武術界其實好受到重視。

規則
業餘摔角嘅規則比職業摔角復雜得多，用唔同嘅招式有唔同嘅攞分方法，男子摔角同女子摔角嘅規則又有分別，基本上摔角嘅目的係為咗制壓對手，意思就係制服同壓止對方嘅活動，而喺比賽上會以限時入面最先令對手兩個博頭掂地為之贏，如果喺限時入面壓制唔到對手，就會用分數定勝負，至於計分方法就會根據唔同類型嘅摔角而有唔同。
搵鬼去電視城

《搵鬼去電視城》（英文：Ghost Broadcaster）係香港無綫電視嘅靈異節目，由徐文浩、王虹茵、徐加晴、劉倬昕、布樂文、胡敏芝、黃翠瑩主持，由2021年11月1號到2022年1月24號逢禮拜一23:00到23:30喺J2播。節目會睇下將軍澳電視廣播城入面內嘅靈異熱點。
搵鬼同你瞓

《搵鬼同你瞓》（Ghost Bushwhacker）係香港無綫電視製作嘅靈異真人騷節目，2022年6月25號到7月16號，同埋11月5號到2023年1月7號逢禮拜六22:30-23:30喺J2播，由李爾晨、陳國麟、馮子亮、麥詩晴、吳洛汶、蔡景行、葉進康、黃瀅仴、胡敏芝主持，由趙嘉寶師傅作為道教顧問。
節目本身有13集，但節目播咗4集之後，突然安排改由劇集《凶宅清潔師》接檔，到套劇播完晒13集之後先至繼續播放其餘集數。

節目調動
2022年12月31號：由於22:45-23:45播《地球的慶典》，所以停播一次。
搶嘢

搶嘢（粵拼：coeng2 je5）又嗌打劫（粵拼：daa2 gip3）、搶劫（粵拼：coeng2 gip3）、老笠（粵拼：lou5 lap1），係種破壞私有產權嘅行為，用暴力抑或威脅手段搶走同埋攞走人哋財產，而唔係對方自願交出嚟嘅。搶嘢嘅人通常係明目張膽，亦因為噉同鬼鬼鼠鼠嘅偷嘢唔同，不過都係唔道德行為，甚至多數國家當搶嘢係種犯罪。若果用到武器搶人哋財物嘅罪行，就嗌持械行劫，簡稱械劫。

中國
搶嘢嘅最低刑罰係3年以上嘅有期徒刑，最高刑罰係死刑。搶嘢亦畀人列做八大罪之一，所以多數判刑會判得重啲。

香港
香港有條搶劫罪，條例第10條寫到明，乜嘢人都好，如果有偷嘢嘅行為，而喺偷嘢之前或者偷嘢嗰陣，為咗達到偷嘢呢個目的而向任何人用武力，抑或諗住令人驚會喺當時當地受到武力對付，就屬於犯咗搶劫罪。若果定罪埋嘅話，至嚴重係會終身監禁嘅。

澳門
澳門《刑法典》規定，「搶劫」係侵犯他人財產同埋人身權嘅複合型犯罪，要符合「搶劫」有兩樣基本要素，包括攞走他人財物同埋使用暴力。一經定罪，普通搶劫罪嘅刑罰係一年至八年徒刑。

犯罪成因
細路仔唔知攞人嘢要得人同意，如果唔係就叫做搶，自細家長學校冇教。
明知唔好，不過真係幾日冇嘢落肚，好口渴好肚餓，有嘢食咗先算。
貪心
俠盜精神
反社會人格
以為同對方玩吓
插贓嫁禍
壞朋輩學英雄
食咗藥精神異常，唔知搶咗嘢
搶錢耆兵

《搶錢耆兵》（粵拼：coeng2 cin2 kei4 bing1）係套美國嘅笑片電影，片長96分鐘，喺2017年4月13號上畫。
江夏詩織

江夏詩織 ，係日本嘅一個女演員。

拍過嘅作品一覽
呢個表唔完整，歡迎加料。
江宏基

江宏基（英文：Timothy Kong，1993年12月31號—），係香港男演員、舞蹈員，2015年開始有幕前演出。
江宜真

江宜真，香港電影工作者，曾經憑電影《正義迴廊》入圍第41屆香港電影金像獎最佳音響效果。
江富強

江富強（Kong Fu Keung，1961年6月1號—）係香港無綫電視基本藝人合約男藝員，外號「刀疤」、「刀疤強」。
江姿鎂

江姿鎂（Kammy Kong，1988年—），係香港女模特兒，2012年工展小姐季軍，亦參與過2013年中華文化小姐攞「網上最受歡迎人氣獎」亞軍同埋「最佳形象獎」，畀傳媒叫做「翻版Amanda S.」。佢都客串過唔少電影演出。
江孔殷

江孔殷（1864年—1952年），原名江鎬，字少泉、韶選，號霞，別號霞公，乳名阿杲，齋名百二蘭齋，人稱江蝦，喺上海出世，籍貫廣東南海縣，出身於茶商世家，係晚清嘅政治人物，亦係一位美食家。佢考到過進士，登光緒三十年甲辰恩科殿試金榜（第二十七名），入翰林院，被選用為庶吉士，所以啲人嗌佢「太史公」。
民國之後開始從商。後嚟，又喺廣州河南同德里起大宅，人稱「太史第」，同好多革命人士有來往；佢亦自創過好多有名嘅菜式，譬如太史蛇羹、龍虎鳳、太史豆腐等等。

家族
江孔殷家族龐大，有成百幾人，主要嘅名人有爾尐：
仔
江譽鏐，即「南海十三郎」，藝名江楓，粵劇編曲家。
江叔穎，同盟會成員，民國初年係國會議員。
孫
江無恙，藝名江揚，曾經加入共產黨，長期從事地下工作，後尾去咗香港邵氏兄弟電影公司做，成為咗知名導演。
江無競，別名江騰，曾經加入共產黨，長期從事地下工作，後尾去咗河南省平頂山礦務局做。
江端儀，藝名梅綺，有「香港電影皇后」嘅稱號。
江獻珠，美食家，喺香港做過大學教授。
旺市

旺市（英文：Vaughan，英文讀音：/vɔ:n/）係加拿大安大略南部一個城市，喺大多倫多地區嘅約克區，南面貼住多倫多，東面黐住萬錦同列治文山；2021年人口 323,103，當中 26,815 人係華裔，佔總人口 8.3%，6,890 人母語係粵語，佔總人口 2.1%。
區內嘅公共交通主要係約克區公車局嘅巴士，另外多倫多地下鐵1號綫東面半截亦去到旺市，亦都有 GO 巴士同 GO 火車去嗰度。
旺尼

旺尼（法文：Volnay），係法國布爾岡黃金丘嘅其中一個市鎮。
旺村站

旺村站（粵拼：wong6 cyun1 zaam6；英文：Wangcun Station）係廣州地鐵14號綫嘅車站，2017年12月28號開通，喺黃埔區龍湖街道旺村近鳳湖一路口，378省道嘅K14+030標記位。
佢喺2017年12月28號頭班車開出之後到2018年12月28號14:00（UTC+8）期間，做過14號綫脫網營運嘅車站身份。

樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係14號綫月台。雖然車站冇休息室，但廁所同母嬰室喺月台西北邊。

站廳
何棠下站嘅站廳收費區喺車站西南邊，東北邊係過街通道。收費區有好多部扶手電梯同樓梯、專用𨋢往返月台都得。

月台
呢個站有一個島式月台，喺九龍大道旺村地區近鳳湖一路口嘅地底。
另外，喺呢個站西北邊有條波口位響度。若果14號綫西北邊嗰橛出咗冬瓜豆腐嘅話，去鎮龍站嘅列車就喺呢個站做總站，跟住入去波口位返轉頭。屆時去新和、廣從公路一帶周邊或九佛、從化嗰邊啲乘客要轉搭其它交通工具先至到。

商舖同自助服務
呢個站雖然冇商舖，但得臺自助服務。自助服務凈得部共享雨遮響度。
自助服務
共享雨遮

出入口
旺村站冚唪唥嘅出入口B出入口B出入口 C出入口C出入口
呢個站有2個出入口，分别係B同C。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
喺2003年份地鐵規劃方案入面重未出現呢個站。2008年，由於份地鐵重新提出嗰時嘅新華綫廣從路段（太和⇆街口）改成14號綫一部分，重喺2010年落實廣州市嘅「北優」發展戰略同埋支持從化同埋知識城嘅發展而起成「人」字樣。但嗰時重未出現呢個站，直到2013年4月13號份支綫施工監理招標文件先至加咗呢個站出嚟。位置就喺旺村嘅舊村口附近。

施工
2014年初，車站正式喐手起。
2014年6月19號17:00（UTC+8），車站嘅工地板房地面正式搞掂鋪設任務。
2016年1月28號，車站正式封頂。
2016年4月10號，康大（今日嘅湯村站）⇄旺村站區間雙綫貫通。
2016年8月10號，旺村站⇄知識城南站區間嘅右綫盾構隧道貫通。
2016年11月25號，旺村站⇄知識城南站區間嘅左綫盾構隧道貫通。
2017年12月3號，車站嘅站廳同月台部分正式著燈。

開通
2017年12月28號朝頭早，由於14號綫知識城支綫部份正式開通，呢個站亦正式開放。
旺卡

《旺卡》（英文：Wonka）係2023年美國電影，由添麥菲查洛美、卡拉蓮恩、基根米高奇、彼特臣祖瑟夫、麥特斯、馬修貝恩頓、莎莉賀堅絲主演，保羅京執導。故仔改編自小說《查理同朱古力廠》。
旺角再遊行

旺角再遊行，係2019年8月3號由香港民間人士發起嘅一次反逃犯條例修訂公眾遊行，警方批准嘅遊行路線由大角咀晏架街遊樂場行去櫻桃街公園。呢次遊行主辦單位宣稱有12萬人參加，警方就話原訂路線高峰期有4,200人。
個名「旺角再遊行」，係呼應對上一次喺七七九龍區大遊行嘅部份遊行人士自發行去旺角嘅遊行。呢次遊行路線原本係由晏架街遊樂場行去旺角麥花臣遊樂場，但初頭警方反對遊行，只批准起點搞集會，經上訴後先至改做按修訂路線遊行，但完全唔經旺角。不過最後部份遊行人士一樣自發行經旺角。
遊行完結之後，部份示威者去到九龍其他地方示威同阻路，當中包括阻塞紅隧九龍入口，入夜後有差館被包圍，亦喺黃大仙爆發警民衝突。
旺角區議會

旺角區議會喺1982年依照地方行政計劃設立。旺角區範圍包括旺角、大角咀同埋新填海區。
由於旺角區議會設立以來都只係得10個議席，加上香港政府為咗慳番啲行政資源。政府喺1994年9月30日將旺角區議會同油尖區議會合併成新嘅油尖旺區議會。
汝氏

汝氏，姓氏之一。
出處有幾。一者，來自母系姬姓，以地為氏。如周平王封少子喺汝川，子孫為汝氏。又古時有汝水，以地為氏。二者，以祖名為氏。殷商有高官汝鳩、汝方，子孫以為氏。三者，回族有汝氏。
汝矣島

汝矣島係朝鮮半島漢江上面一個島，由南韓首爾永登浦區管，面積8.4平方公里，人口大約3萬。
汞齊

汞齊，又叫汞合金、水銀合金，係水銀嘅合金，多數係固態，幾乎所有金屬都可以溶落水銀變成合金。
江全孚

江全孚，香港親中派政治人，香港再出發大聯盟發起人之一。
汝城

汝城係中國湖南郴州一個縣，總面積2401平方公里，人口36萬。
汝州街

汝州街（英文：Yu Chau Street），係香港九龍深水埗去旺角嘅一條馬路，由欽州街開始，去到砵蘭街。街名係嚟自河南汝州。
汝州

汝州係中國河南平頂山一個縣級市，總面積1573平方公里，人口96萬。
汝陽

汝陽係中國河南洛陽一個縣，總面積1325平方公里，人口45萬。
河靜

河靜（越南文：Hà Tĩnh）係越南一省，省會河靜市，人口大約130萬。
河馬屬

河馬屬係偶蹄目河馬科其中一個屬，本來有十幾個品種，但係依家除咗河馬之外，其他咸不剌絕晒種。
河野諒祐

河野諒祐（1994年12月24號—）係日本足球員，司職前鋒，效力過湘南比馬，及福島聯。
河野貴志

河野貴志（1996年6月17號—）係日本足球員，打後衞位置，效力秋田藍閃電。
河錫辰

河錫辰（韓文：하석진，1982年3月5號—）係南韓嘅男演員同模特。喺南韓首爾出世。
河野真一

河野真一（1969年11月5號—）係日本足球員，司職前鋒，效力過浦和紅鑽，Argentino de Rosario，及神戶勝利船。
河面旺成

河面旺成（1994年5月3號—）係日本足球員，司職後衞，效力大宮松鼠。
河馬

河馬係河馬科河馬屬依家淨低唯一品種嘅動物，係非洲中部到南部一種常見嘅大型草食性哺乳類動物。
河馬科

河馬科（Hippopotamidae）係偶蹄目一個科，現存得返兩個屬：河馬屬同埋倭河馬屬。
河鮮

河鮮（粵拼：ho1 sin1），係用河流捉返嚟，或養殖出嚟動物整嘅食物，例如淡水魚類、淡水蝦咁。
法國省

法國省係法國嘅第二級政區，由法國大區管，家陣法國本土有96個省，另外有5個法國海外省。
法國維基媒體協會

法國維基媒體協會（Wikimédia France）係法國嘅維基媒體使用者自己組織嘅地區性組織，2004年10月23號成立。截至2006年5月，個會有大概20個會員。
法國縣

喺法國，縣 (法文：Cantons) 係屬於第4層嘅行政區劃，喺區 (Arrondissements) 下面，而又大過市鎮 (Communes)。
喺2013年5月17號，法國政府通過咗新法案，重新整理過國家嘅縣。自此之後，縣嘅數目大約減咗一半，而每個縣就由選一個變做選兩個議員嚟做代表，仲要係一男一女，嚟維持性別嘅平衡。
喺法律上，法國嘅縣並冇任何職責，因為佢冇筆直、冇人打工、又冇任何縣級嘅官，而佢唯一嘅用途就係哦嚟搞省級嘅選舉。
法國指南
法國網球公開賽

法國網球公開賽係每年5月至6月喺法國巴黎舉辦嘅網球比賽，佢係四個大滿貫系列賽之一，亦係全年入面第二個，喺澳洲網球公開賽之後。呢個比賽喺沙地（紅土地）打，另外如果打到第五鋪要決勝嘅時候，係冇搶七，會無限刁時去到其中一個人領先對手兩分。

史
法國網球公開賽嚮1891年開始舉行，開頭佢只係法國內部嘅比賽。1897年，有埋女子組。1925年，呢項比賽開始開放畀其他國家嘅人參加，變成國際賽。1927年，Roland Garros場地開放，至今仍然係法國網球公開賽舉辦嘅地方。由1945年至1947年，法國網球公開賽喺溫布頓網球公開賽之後搞，成為嗰時全年嘅第三個大滿貫系列賽。1968年，法網做咗第一個同時畀職業同業餘網球手參加嘅大滿貫。2007年，男子組同女子組第一次有相同嘅獎金。
2010年，法網話佢哋可能會為咗繼續發展，會唔再以Roland Garros做主場。2011年，李娜贏咗法網，成為亞州第一個攞到大滿貫單打冠軍嘅球手。

獎金
自從2007年，男女子比賽獎金一樣。喺2011年，總共有€16807400獎金。
提議合併呢篇文或者呢段嘢去『2011年法國網球公開賽#賽事獎金』。 （討論）
法國總理

法國總理係法國嘅政府首腦，由法國總統任命，多數都由國會多數派政黨嘅議員去做。
當今法國總理係Michel Barnier（英文：Michel Barnier），2024年上任。
法國總統

法國總統係法國嘅國家元首。根據法蘭西第五共和國1958年通過嘅憲法，法國總統同法國總理領導內閣執掌行政權，由全體法國合資格選民直接選舉產生，任期5年（2002年之前任期係7年），可以競選連任一次。
而家嘅法國總統係馬克龍，任期由2022年到2027年。
法國海軍

法國海軍（Marine nationale）係法國嘅海軍，1624年創辦，係世上其中一支比較歷史悠久嘅海軍。
法利亞布省

法利亞布省（波斯文：بدخشان ولایت‎）係中東國家阿富汗嘅卅四個省之一。
法國共和七年

法國共和七年（法文：An VII）係法國共和曆第7年，由公元1798年9月22號到1799年9月22號。
法國人河

法國人河（粵拼：faat3 gwok3 jan4 ho4 ，英文：French River，法文：Rivière des Français，奧志布偉文：Wemitigoj-Sibi），加拿大安大略省中部嘅一條河，從尼皮辛湖流到西南邊嘅曉倫湖佐治亞灣，成條110公里（68英里）倒。佩里灣區同薩德伯里區之間嘅邊界大致以佢而定，安省南部同安省北部嘅邊界大部份情況底下亦係以哩條河為準。法國人河喺1986年畀定為加拿大歷史遺產河。
法內情

《法內情》（英文：The Truth）係一部1988年上映嘅劇情港產片，由黃泰來執導，劉德華同葉德嫻主演。佢係1985年嘅《法外情》嘅續集，最後一部係1989年上映嘅《法內情大結局》。
法利賽人

法利賽人 (Pharisees, 希伯來文 perushim, 嚟自parash，有「分離」嘅意思) ，係公元前 2 世紀猶太教入面嘅一個派系，主要由文士、律法師組成。喺政治上佢地代表住一個保守嘅宗教集團，反對希臘化，同擁護馬卡庇 (Maccabi) 起義（公元前168年），喺羅馬管治時期，對於羅馬政府雖然無積極反抗，但採取不合作態度，但由於佢地最關心嘅係宗教而唔係政治，所以喺羅馬政權之下，只要唔干涉佢哋嘅宗教生活都可以相安無事。佢地又好強調維護猶太教傳統同猶太人生活規範，如果唔係自己友嘅話就唔可以群埋一齊。又相信靈魂不死、肉身復活、神罰、天使、精靈。
佢地認為上帝畀摩西嘅律法係分「成文」同「口傳」兩種，成文律法《妥拉》係對人嘅神聖啟示，但同時要靠先知嘅教誨同歷代相傳嘅口傳律法補充，所以人應該用上帝賦予嘅理性去解釋《妥拉》，而唔應該盲從《妥拉》入面嘅文字，喺解釋律法嘅時候，會著眼喺入面嘅精神，所以佢地好識得將《妥拉》入面嘅精神配合時代需要而賦予新嘅意義。而喺公元 70 年耶路撒冷聖殿被毀後，喺猶太教嘅承傳上，法利賽人一直都擔當住一個好重要嘅角色。

背景
其實喺馬卡比起義之前，法利賽派都重未出現。馬卡比起義即係講喺公元前 165年，嗰陣時統治巴勒斯坦地區1嘅塞流古王朝強行推行希臘化，激嬲晒啲猶太人，結果引起反抗。喺呢個時期入面，猶太社會為咗同希臘文化抗衡，而出現咗兩個派系，分別係以代表祭司同貴族嘅撒都該派教徒，同埋由社會中層猶太教拉比 (Rabbi) 組成嘅法利賽派。
最後以馬卡比為首嘅起義推翻咗塞流古王朝，建立咗哈斯蒙尼王朝嘅獨立時期。
而喺呢段猶太人嘅獨立時期入面，撒都該派喺政治上比較有權，因為佢地負責管理聖殿嘅財物，所以佢哋比較屬於上層貴族。而法利賽派因為係由猶太社會中層嘅文士組成，佢哋反對知識只屬於祭司呢個特權，強調學習同實用性，所以佢哋比撒都該派更認真去了解塔納赫嘅精神，反對逐字逐句咁去解經，強調要由經文原意去理解，同時要求要喺生活上能夠實踐為原則，所以受大眾歡迎，因而形成佢哋同撒都該派成日有拗撬，尤其喺宗教同法律上，其中最明顯分別係法利賽派相信口傳律法，即係指後期編成嘅塔木德，而撒都該派就認為口傳律法係廢。
除此之外，撒都該派由於掌權而變得腐化，亦係法利賽派喺猶太人社群裡面較受歡迎嘅原因之一。法利賽派認為金錢財富係罪惡根源，所以拒絕任何財富，除此之外，因為反希臘化而出現嘅法利賽派，亦好排斥異教徒，佢哋類似一種兄弟團嘅組織，只會侵自己友玩，唔會同第二啲信仰嘅人坐埋一張枱食飯，唔單止咁，就算係猶太人，但思想唔得淨潔，佢哋都唔會視為自己人，呢個亦係點解希伯來文入面，法利賽 parash 解做"分離"嘅原因。
法利賽人同稅吏嘅比喻

法利賽人同稅吏嘅比喻係耶穌講嘅一個比喻，記載喺《新約聖經》《路加福音》第18章第9至14節。

聖經譯文
「
耶穌向嗰啲自以為義而藐視其他人嘅人講咗呢個比喻：「有兩個人去到聖殿祈禱，一個係法利賽人，一個係稅吏。法利賽人單獨企喺度，自言自語噉祈禱話：『上帝呀，我多謝你，我唔似其他人勒索、唔道德、姦淫，更加唔似呢個稅吏。我每個禮拜都禁食兩次，又奉獻全部收入嘅十分之一。』稅吏遠遠噉企喺度，連抬起頭望天都唔敢，淨係捶住胸話，『上帝呀，開恩可憐我呢個罪人！』我話你哋知，呢兩個人返去嘅時候，喺上帝眼中嘅義人係嗰個稅吏，唔係嗰個法利賽人。因為自高嘅人，必定會降為卑微；自甘卑微嘅人，必定會升為高。」
」

解釋
呢個比喻嘅重點指出祈禱應有嘅態度。比喻裏面有兩個人物：一個係喺社會被人認為係敬虔嘅法利賽人；另一個係令人睇唔起受羅馬政府僱用嘅稅吏。法利賽人嘅祈禱，首先提到自己冇做到嘅壞行為，再次強調自己嘅宗教虔誠行為，例如一個禮拜禁食兩次同奉獻十分之一。法利賽人祈禱嘅內容都係事實，亦都以感謝神開始，但係佢祈禱嘅態度卻係錯誤嘅，因為佢沾沾自喜，自以為義。佢並冇感到自己唔配得，反而係噉大讚自己嘅好行為，佢認為上帝必定會因為佢所行嘅美德而稱佢為義。稅吏祈禱嘅態度同言語，卻同法利賽人成為對比。稅吏嘅祈禱有一種悔罪感，佢覺得自己唔配得連抬起頭都唔敢。佢為自己嘅罪捶胸悲傷噉祈禱。「捶胸」表示憂愁悲傷。稅吏嘅禱詞好簡短：「上帝呀，開恩可憐我呢個罪人！」佢謙卑噉求上帝赦免同憐憫，因此佢嘅祈禱得到悅納，並且得到上帝接納佢係義人。
法國二月革命

法國二月革命，又叫1848年法國革命，係法國1848年2月爆發嘅一場革命，屬歐洲1848年革命嘅一部份。法國人民推翻咗七月王朝，建立法蘭西第二共和國。
木村文治

木村文治（1944年7月27號—）係退役日本足球員，教練，執教過橫濱飛翼，及京都不死鳥。
木村昴

（日文：木村 昴(Kimura Subaru)，1990年6月29號—），嚮德國萊比錫出世，原名塞繆爾·巴茨（Samuel Bartsch），細時用藝名利特爾羽賀，模特兒藝名SAMMY，係一個德國日本演員、配音員、模特兒同歌手。佢最出名嘅角色喺《多啦A夢》系列中嘅「胖虎」，呢套系列已經催生咗好多特別節目。

簡歷
木村昂係個德日混血，爸爸係個德國歌劇演員。響七歲嘅時候先至由德國搬嚟日本，所以佢講得出好順暢嘅德文。佢有個細妹叫木村飛鳥，同佢曾經都係屬於兒童劇團。細個嗰時曾經響節目『まねキン』扮羽賀研二，令到全場好震驚，從此木村昂就踏入咗娛樂圈。有一次，木村用藝名利特爾羽賀客串節目嘅時候，畀主持人中居正廣讚佢把聲好似鈴木崇司。
響2009年，木村接替立壁和也做胖虎嘅配音，從此就踏上娛樂生涯嘅最高峰。
木村次郎右衛門

木村次郎右衛門（1897年4月19號—2013年6月12號），日本長壽男性，超級人瑞，據健力士世界紀錄大全記載，佢足足生存咗116年1個月又24日。
2013年6月12號，佢死於自然衰老，佢死後，所有生於19世紀嘅男性全部死咗。
木村孝洋

木村孝洋（1957年4月4號—）係退役日本足球員，教練，執教過廣島三箭，及FC岐阜。
木村拓哉

木村拓哉（日文：きむら たくやKimura Takuya，1972年11月13號—）係日本演員兼歌手，偶像組合SMAP成員。佢嚮日本東京都出世，千葉縣長大，而家已婚，老婆係工藤靜香，生咗兩個女（木村心美、木村光希）。拓哉俾Fans封做「日劇天王」，而嚮日劇佢先後同山口智子、松隆子、常盤貴子、柴崎幸、竹內結子合作過。
木村敦志

木村敦志（1984年5月1號—）係日本足球員，司職守門員，效力過大阪飛腳。
木村悠

木村悠 ，係日本嘅一個女藝人同埋配音員。
木村浩吉

木村浩吉（1961年7月12號—）係退役日本足球員，教練，執教過橫濱水手，及老撾足球代表隊。
殲-7

殲-7係中華人民共和國用嘅一種戰鬥機同埋攻擊機。
殲-31

殲-31係中華人民共和國用嘅一種戰鬥機同埋攻擊機。
殲-6

殲-6係中華人民共和國用嘅一種戰鬥機同埋攻擊機。
殲-5

殲-5係中華人民共和國用嘅一種戰鬥機同埋攻擊機。
殲-8

殲-8係中華人民共和國用嘅一種戰鬥機同埋攻擊機。
段和譽

段和譽（粵音：dyun6 wo4 jyu6），係大理國嘅第十六代皇帝，喺1108年至1147年在位，諡號係宣仁皇帝。佢老竇係文安帝段正淳。
殲-9

殲-9係中華人民共和國用嘅一種戰鬥機同埋攻擊機。
殳氏

殳（粵拼：syu4）係唐人姓氏，喺《百家姓》裏頭排第362位，依家經已冇乜人用。
呢篇殳氏係同姓氏有關嘅楔位文章，重未寫完嘅。麻煩你幫手充實佢。
東漢

東漢，又叫後漢，係中國歷史嘅一個朝代。25年漢光武帝劉秀重建漢朝，定都洛陽。
東漢係喺劉秀推翻咗王莽之後建立嘅，本身喺漢朝嘅延續。漢光武帝之後，漢明帝同章帝亦有政績。呢段時期政治清明，經濟繁榮，係東漢全盛時期，史稱「明章之治」。但之後嗰段日子（由漢和帝、漢安帝開始），東漢都係俾宦官、外戚輪流控制住，皇帝又短命，除咗漢和帝係明君之外，有啲甚至俾人鬧（例如漢安帝、漢順帝、漢桓帝、漢靈帝）。而更重要嘅係地方農田繼續俾世家大族控制住，中央收唔到稅。最後到咗漢獻帝（山陽公）嗰陣，地方俾曹操、劉備、孫權等等割據。最後喺公元220年，曹操個仔曹丕篡咗漢獻帝嘅帝位，東漢滅亡。
東源

東源係中國廣東河源一區，面積4070平方公里，人口55萬。
東漖街道

東漖街道係中國廣東省廣州市荔灣區轄下嘅一個街道，喺荔灣區中南部。轄區總面積4.6平方公里，下轄6個社區，常住人口1.1萬人。

參考資料
〈主要單位及各行政街服務機構〉。荔灣區政府網站。喺2008-09-03搵到。
睇 • 論 • 改 • 歷荔灣區政區行政隸屬：中華人民共和國廣東省廣州市　　區政府駐地：金花街道街道：金花街道 | 沙面街道 | 華林街道 | 多寶街道 | 昌華街道 | 逢源街道 | 龍津街道 | 彩虹街道 | 南源街道 | 西村街道 | 站前街道 | 嶺南街道 | 橋中街道 | 沖口街道 | 花地街道 | 茶滘街道 | 海龍街道 | 中南街道 | 東漖街道 | 東沙街道 | 白鶴洞街道 | 石圍塘街道睇埋：中華人民共和國廣東省鄉級以上政區一覽。
東漖路

東漖路（粵拼：dung1 gaau3 lou6）係中國廣東省廣州市嘅南北走向馬路，喺荔灣區芳村。南邊從龍溪大道開始，一直去到北邊到芳村大道中，成條馬路好似英文字母「L」噉。

名
條路因為喺東漖村而改成噉嘅名。

史
條路初期係條好窄嘅泥路。北段喺1992年9月，道路正式整闊成雙向4車道，直到1996年10月全面起好。

概要
全長3370米，闊24米，雙向4車道。馬路分開咗南、北兩條。

東漖路嘅兩條道路，起點到終點。
東漖南路：從龍溪大道開始，一直到芳村花園東門口。
東漖北路：從芳村花園東門口開始，一直到芳村大道中。
澀谷梓希

澀谷梓希 ，係日本嘅一個女藝人同埋配音員。
澀谷遙

澀谷遙 ，係日本嘅一個女藝人同埋配音員。
澀谷昴

澀谷昴（1981年9月22號—）係日本嘅一個男唱作人同埋演員。
澀谷洋樹

澀谷洋樹（1966年11月30號—）係退役日本足球員，教練，執教過大宮松鼠。
澀谷飛翔

澀谷飛翔（粵拼：sap3 guk1 fei1 coeng4；日文：渋谷 飛翔(Shibuya Tsubasa)；1995年1月27號—）係日本足球員，關東地方東京人。司職守門員，效力名古屋鯨魚。
溫古知新

《溫古知新》係臺灣歌手張宇出嘅第七張專輯。喺1997年11月5號由科藝百代發行。

簡介
呢隻碟收錄咗11隻歌。
溫哥華中文圖書館

溫哥華中文圖書館（英文：Chinese Community Library Services Association，縮寫：CCLSA）喺加拿大卑詩省溫哥華士達孔拿，1972年建立，係北美洲唯一嘅非牟利中文社區圖書館，所有嘅圖書館員都係義工。溫哥華中文圖書館係加拿大華人社區嘅資料中心，華人讀者嘅閱讀及資訊需要，保存加拿大華人歷史紀錄、學習同研究，推廣中國語文同埋中華文化，加強中西文化交流同埋族裔和諧。

歷史
1972年2月，創辦人理事兼館長鄭景元（Allan Cheng）喺政府資助畀士達孔拿社區嘅整治輔助金嘅幫助下，成立溫哥華中文圖書館服務會。呢筆社區整治輔助金嘅用途係要美化並維護社區環境，而同時成為咗中文圖書館建設初期嘅理念。
圖書館喺1972年開辦時只係一個服務士達孔拿區（Strathcona）嘅小型閱覽室（Chinese Reading Room）。經歷多年，已經發展成為一間社區圖書館（Chinese Community Library） 。
圖書館原址喺Hawks Avenue附近。過咗1972年夏天，圖書館得到Local Initiative Program嘅資助，辦公室搬咗去東片打街717號，1979年再搬到東片打街591號現址。

藏書
圖書館藏有中文圖書近4萬冊，內容涵蓋各個方面，尤以文學作品著稱。本地主要華人報紙，兩岸三地中文期刊，重有錄音帶，錄影帶，CD以及DVD等聲像資料，線裝書等。同時設有中國語文學習庫同埋華人歷史資料室，大部份嘅書同埋影音材料，都嚟自支持者嘅捐贈。
該館設立嘅中文報摘資料庫剪輯錄入咗地頭主要華文報章，重包括自1997年以嚟嘅華人新聞、社團消息同相關事件等，現有數據42,000幾條，為咗了解、回顧同埋研究本地華社嘅歷史發展。

文化活動
溫哥華中文圖書館2018講故事比賽麗晶廣場前議員李燦明發表演講
受到連年以來地方政府嘅忽視，當時嘅士達孔拿社區亦急迫渴望援助。圖書館嘅早期目標：
免費提供人力資源，幫助社區居民修整家園
為社區民眾提供圖樣設計及描繪服務
幫助社區居民填表向建築管理部門提出必要嘅申請單
提供一個閱覽室畀大家用嚟閱讀中文報紙雜誌，小說同埋中國文學
提供一個社區服務中心嚟協調鄰坊
教育及交際方面嘅需求
随住時代進展，圖書館嘅目標亦漸漸從有形嘅房屋建設整修，轉移到無形嘅文化及康樂服務活動。服務隨之增加咗下列嘅内容：
圖書館外展服務
圖書義賣
兒童故事時間同埋其他娛樂及教育性嘅活動
各類為青少年或家庭所舉辦嘅活動課程
語言教學課程（廣東話同埋普通話）
中文教導電腦，手機以及繪畫課程
講故事同埋作文比賽
耆英導向嘅多類型節目以及各種其他活動
中文圖書館每年舉辦各種文化活動以推廣中華文化，例如每年春天嘅兒童講故仔比賽，以及冬天嘅學生中文作文比賽。
溫哥華島

溫哥華島，係北美洲西岸最大嘅島，喺加拿大卑詩省西南面，面積有31,285平方公里。個名係紀念英國探險家佐治溫哥華。
溫哥華巨人

溫哥華巨人（英文：Vancouver Giants）係加拿大溫哥華嘅一支青年冰球隊，目前喺加拿大冰球聯賽屬下嘅西部冰球聯賽打比賽。
溫哥華巨人創立於2001年，以溫哥華加人嘅舊主場太平洋競技場做主場。成立至今，球隊先後贏過5次卑詩分區冠軍、兩次西部賽區冠軍、一次西部冰球聯賽冠軍同埋一次加拿大冰球聯賽冠軍。
溫和民主派

溫和民主派，又叫溫和泛民陣營、自由民主派，係香港泛民主派入面比較溫和嘅一個派別。
佢哋多數係終極普選聯盟（中文：終極普選聯盟）嘅成員，支持「香港2012年政改方案」，反對「第4屆香港立法會地方選區補選」（五區總辭、五區公投），令激進民主派不滿。而親中媒體就叫呢班溫和泛民做「忠誠嘅反對派」。
溫和民主派同激進民主派亦出現政治分歧（例如社會主義），但兩個派別多數加入民主派會議（中文：民主派會議），亦支持真普選。
溫哥華國際機場站

溫哥華國際機場站（英文：YVR-Airport）係加拿大卑詩省列治文嘅一座架空列車站，係加拿大線溫哥華國際機場支線嘅終點站，喺2009年8月17日同加拿大線一齊開幕。為徂建造車站同通往車站嘅一段路線，溫哥華機場管理局出徂3億加元。車站通過行人天橋連接溫哥華國際機場嘅客運大樓。

出車頻率
車站星期一到五高峰時段每6到7分鐘出一班車，朝頭早同晚間每12分鐘出一班車，深夜時段每20分鐘出一班車。開往濱海車站嘅頭班車朝早5:10出發，尾班車凌晨0:57出發。

機場附加費
加拿大線喺機場島上面有三個架空列車站：亭普頓站、海島中心站同溫哥華國際機場站。喺伊三個車站買離開機場島嘅單程架空列車票，要畀5文附加費，但係用預付車票，或者搭公交車就唔使畀附加費。另外，喺機場島範圍內上落加拿大線唔使畀錢。
溫哥華

溫哥華（粵拼：wan1 go1 waa4，英文：Vancouver，英文讀：/vænˈkuːvər/ (幫手·個快勞)），又叫溫高華、雲高華、鹹水埠或者減筆咸水埠，係加拿大一埠，西臨太平洋，喺卑詩省下。佢係加國西部最大埠。溫哥華市本身人口六十萬有餘，係大溫哥華嘅核心。大溫哥華簡稱係大溫，人口過二百萬。
2010年冬季奧林匹克運動會喺溫哥華舉行。2013年攞過廣州國際城市創新獎。
溫哥華市中心站

溫哥華市中心站（英文：Vancouver City Centre station）係加拿大溫哥華架空列車加拿大線一個車站，喺溫哥華市中心佐治西街同洛遜街之間嘅固蘭湖街地底。
潘欣妮

潘欣妮（Loretta Poon ，1995年3月18號—）係香港女歌手同填詞人，舊時做過模特兒。2016年佢同前經理人公司解約，簽約天盟娛樂公司成為佢哋旗下歌手藝人。

事跡
潘欣妮中學嗰時被前經理人HKModelHouse發掘，簽約做咗少女模特兒，2013年加入𡃁模組合Donut，嗰時傳媒叫佢做「翻版劉心悠」。
潘欣妮同年簽咗天盟娛樂公司。有次師姐楊斯捷叫佢試吓幫佢首歌填廣東話詞，從而發現咗自己幾有天份同幾鍾意，就做咗填詞人。
潘正煒

潘正煒（粵拼：pun1 zing3 wai5；英文：Pwantingqua；1791年—1850年），字榆庭（jyu4 ting4）、號季彤（gwai3 tung4），商名庭官（ting4 gun1），祖籍中國福建，係廣州十三行同孚行嘅第三任行主，亦係書法家、鑒藏家。因爲佢喺潘氏大院起「聽颿樓」，所以亦號聽颿樓主人（ting3 faan4 lau6 zyu2 jan4）。著有《聽颿樓書畫記》五卷、《聽颿樓續刻書畫記》兩卷同《聽颿樓詩鈔》等。
潘氏家廟

潘氏家廟（粵拼：pun1 si6 gaa1 miu6*2），堂號松福（cung4 fuk1），喺廣州河南龍慶北約（而家海珠區南華西路龍慶北2號、龍溪南首約17、19號），係清朝十三行同孚行行商潘正煒起嘅，建築坐北向南，係潘、盧、伍、葉四大行商家族之中現存規模最大嘅古建築。2011年，成為海珠區第一批文物保護單位。2015年8月，升格做市級文物保護單位。

歷史
喺1776年到起潘氏家廟之前，能敬堂一直係潘家拜祭祖先嘅場所。
1826年，同孚行行商潘正煒喺龍溪南首約起潘氏家廟同大院，潘氏家廟取代咗潘家祠，成為潘氏家族祭祀先人同舉行家族慶典嘅中心。
後嚟家道衰落，家廟嘅大院左側變賣出去，而家成咗三十三中嘅一部分，剩低家廟主體同其它殘餘部份，裡邊重有潘氏後人居住。

建築
潘氏家廟佔地約莫3000平方米，係一座坐北朝南、磚瓦木石結構嘅古建築，裡邊嘅大院原本闊30米、深80米。佢嘅廳房間隔組合複雜。喺龍慶北嘅門牆正面係青磚石腳，門口由腳門、趟櫳同紅木大門組成。喺正門後邊、二廳前邊曾經掛住塊匾，寫住「潘松福堂」四隻大字。
成座家廟三開五進，中軸有好多間廳堂，由前到後依次係頭廳、二廳、祠廳、老太太廳、神廳，廳同廳之間都用天井間開。廳堂两側嘅廂房基本對稱，用嚟做書房、寢室或樓梯間。家廟嘅建築用料同裝飾陳設都好講究，採用中式結構、西式吊頂，粗椽巨柱，雕花門楣，牆上窗櫺有一式嵌住刻花玻璃嘅滿洲窗，廳堂裡邊擺嘅係名家手筆同酸枝紅木家私。

近嚟
2007年4月，第三次全國文物普查工作開展，潘氏家廟被登記做「不可移動文物」。
2011年6月13號，潘氏家廟同土華村嘅梁氏大宗祠、大塘村嘅李雍别墅、崙頭村嘅黎氏宗祠、崙頭社稷之神祭壇、沙溪村嘅三聖宮、康帥府一齊列為海珠區第一批文物保護單位。
2011年12月1號，門口掛「廣州市海珠區文物保護單位」牌。
2014年12月23號，海珠區副區長方錦群、區政協副主席黃信儀同區政協代表嚟潘家大院調查保護利用工作，視察咗潘氏家廟同周邊環境，重喺街坊會所召開工作座談會，收睇潘家大院保護規劃影片。
2015年8月，被列入第八批廣州市文物保護單位名單。
潘洛斯階梯

潘洛斯階梯（英文：Penrose stairs）係一種冇可能嘅物體。
潘淑

潘淑（粵拼：pun1 suk6；？—252年），喺會稽句章（今浙江省寧波市）人，吳大帝孫權嘅皇后，喺吳廢帝孫亮嘅生母，喺野史中被描述為天姿國色嘅美人。

生平
潘淑喺小吏嘅女，父親犯法被處死之後，佢同姐姐被迫成為官奴喺織室勞作。孫權偶遇潘淑，當即被佢嘅美貌所吸引，於是佢進入後宮成為咗妃子。根據歷史記載，佢有傾國傾城嘅美貌。赤烏五年（242年）春正月，孫權立三子孫和為太子，佢嘅母親琅邪王夫人貴重，其他妃子都被遣散出宮，但潘淑並冇出宮嘅記載。
赤烏七年（244年）潘淑喺內殿誕下皇子孫亮。潘淑雖然出身低微，但喺孫權格外寵愛，而孫亮身為幼子，亦受到孫權嘅疼愛，乃至孫權長女全公主都有主動攀附嘅意思。赤烏十三年（250年）11月，孫亮越過眾多哥哥立為皇太子。孫權稱帝後一直以來都未立後。此前都下詔稱唔想以皇太子生母嘅身份將妃妾立為皇后。但喺次年（251年）5月，卻破格將潘淑立為皇后，作為盛事同時大赦，改元。潘淑亦都成為咗吳國第一位皇后。可見在孫權眾多嘅寵妃中，潘淑作為特別嘅存在受到咗重視。
神鳳元年（252年）2月，潘皇后因照顧病重嘅孫權過於疲勞結果攰倒，宮女們就趁佢昏迷不醒，用布帛將佢縊殺，對外聲稱佢暴病而亡。後嚟事情敗露，六七人因為牽連此事而被處死。2個月後孫權駕崩，太子孫亮繼位。7月，潘皇后同孫權合葬喺蔣陵。

參攷資料
陳壽（著）；裴松之（注）。〈吳書 — 妃嬪傳：潘夫人傳〉. 《《三國志》》。
潘樂陶

潘樂陶，香港親中派政治人物兼工程界人士，前香港律政司司長鄭若驊老公。

選舉經歷
喺2016年，佢成為香港特别行政區選舉委員會工程界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會工程界委員。之後佢喺李家超無提政綱嘅情況下，有份提名李家超參與2022年香港行政長官選舉。
潘浩文

潘浩文，香港親中派政治人物。

政治立場
佢政治立場係親中派，曾經支持北京未經諮詢或香港人同意，強行訂立嘅《港版國安法》。
漫遊風鈴草

漫遊風鈴草（學名：Campanula rapunculus）係一種曾經廣泛分佈喺歐洲各地嘅根菜。
據講呢種菜係長髮姑娘個英文名 rapunzel 嘅由來。
漳州話

漳州話係福建漳州嗰頭講嘅語言，屬閩語閩南話嘅分支，主要喺漳州通行。
漫遊詞

「茶」係一個經典漫遊詞示例。呢張圖影嘅係港式奶茶。
漫遊詞（德文：Wanderwort、德文讀音： [ˈvandɐˌvɔʁt]，眾數：Wanderwörter）係一個語言學概念，指一個常用字詞嘅使用地域好闊，闊到喺好多冇同源關係嘅語文度一齊出現。漫遊詞嘅出現通常係因為通商、文化交流，令互相接觸但唔係同源嘅語文用同一個詞語嚟講同一個概念。最早期嘅漫遊詞喺人類文明出現文字之前，已經喺唔同語文之間借嚟借去，所以根本追溯唔到個詞嘅來源。近期啲嘅漫遊詞，可以透過古籍嚟追溯沿革，並且可以幫歷史學家理解呢啲漫遊詞所指嘅生活小節點樣傳播。

例子
有好多飲食相關嘅日常用字，由中東至西歐都係由漫遊詞包辦，例如（以現代英文做例子）：sugar（糖）、ginger（薑）、copper（銅）、 silver（銀）、 cumin（孜然）、mint（薄荷）、wine（葡萄酒）。呢啲詞語唔少都係透過青銅時代嘅商貿而傳到周圍都係。嗰陣仲未有文字，所以亦好難咬定呢啲詞語究竟係邊個發明、邊個借詞。
「茶」係一個漫遊詞，而且廣東話係呢個漫遊詞嘅傳播史嘅一部分。「茶」字嘅傳播只係幾百年歷史，所以可以透過個字點傳播嚟追遡人類飲茶嘅歷史。世界大部分語文嘅「茶」字一係類似 tê（例如英文 tea）、一係類似 cha（例如英文 chai）。透過海上貿易輸入茶葉嘅文化通常會用出自閩語系嘅 tê 發音；透過陸路輸入茶葉嘅文化通常會用出自官話或者粵語嘅 cha 發音。有啲語文，例如英文，就借晒兩個發音嚟解唔同嘅茶葉種類，tea 解清茶、中國茶、或者冇加香料嘅奶茶；chai 解加咗香料嘅印度茶。
漱珠橋

漱珠橋（漱讀秀，粵拼：sau3 zyu1 kiu4），雞腸字寫「Honam Bridge」（河南橋）或「Shou Chue Bridge」，喺廣州河南龍溪二約，係「溪峽第一橋」，亦係舊時廣州最著名嘅橋。皇清乾隆八年（1743年），廣東鹽運使龐嶼為海幢寺嘅正目和尚喺南溪溪面起呢道橋。到咗乾隆四十一年（1776年），潘振承又重修過。1968年，政府拆咗條橋。
道橋係用花崗石砌嘅，中間有個「漱珠」石刻，家陣拎咗去龍導尾鄧氏宗祠個花園裡面。

史
漱珠橋橋位
清朝嗰時，漱珠橋一帶風景秀麗，沿岸嘅食肆密質質，畫艇多到四圍都係。橋邊係有錢人夜蒲嘅去處，又係文人留低優雅詩篇嘅地方。呢道有過噉嘅詩句：「佳絕名蝦鮮絕蟹，夕陽齊泊漱珠橋。」。
左近著名嘅酒樓有漱珠樓、成珠樓等。著名嘅園林建築有伍氏花園、南墅。南墅喺漱珠橋南邊，係潘振承個仔潘有度起嘅，面積廣大，入邊有南雪巢齋、漱石山房、海天閒話閣、義松堂、風月琴尊舫等等嘅樓閣。
拆橋開馬路之後，留低一個拱形嘅馬路橋響度。喺道橋完全拆除之前，橋頂住過一家人。而家，重留低有漱珠東市、漱珠西市、漱珠新街等地名。
漱珠涌

漱珠涌，亦叫下水道、南溪，係廣州河南嘅一條涌，有1072米咁長。珠江水自漱珠市入，由北向南，過龍珠橋之後行西南向，一路流到鶴洲，同馬涌匯合。涌同兩岸合稱溪峽，有上高有漱珠橋、環珠橋等。1966年，漱珠涌改成一條渠箱。
漱珠涌得名於涌自身同涌口嘅鼇洲島構成嘅「卧龍吐珠」之景。清朝嗰時，漱珠涌嘅北段，富商宅邸、客棧、酒樓林立，被譽爲「廣州秦淮」。
漫遊南美

《漫遊南美》（粵拼：maan6 jau4 naam4 mei5；英文：South Ameri Fun）係香港無綫電視製作嘅遊埠節目，介紹南美阿根廷、烏拉圭、巴西嘅遊埠資訊，由莫家淦、李天縱主持，由2014年3月29號到7月26號，響J2逢禮拜六20:00-20:30播。佢係無綫電視其中一套2014年巴西世界盃嘅特備節目。
漫遊森呼吸

《漫遊森呼吸》（英文：Breathe In The Forest）係香港電視廣播有限公司嘅遊埠節目，由梁凱晴做主持，喺2020年7月11號到10月3號香港時間逢禮拜六20:00到20:30喺J2播。呢個節目會介紹臺灣嘅郊野地方。
漳平

漳平係中國福建龍巖一市，面積2975平方公里，人口28萬。
樂羊羊

樂羊羊係2010年亞洲運動會嘅吉祥物，形象係五隻運動時尚嘅羊，分別改名做阿祥、阿和、阿如、阿意同埋樂羊羊，組成“祥和如意樂洋洋”，創意來源於廣州羊城嘅五羊傳說。
同福娃相似，五隻羊分別係藍、黑、紅、黃、綠五種顏色，同奧運五環相對應。其中黃色嘅樂羊羊特別大隻，因為黃色代表亞洲。
吉祥物嘅徵集工作從2007年3月開始，響2008年4月28日喺廣州白雲國際會展中心揭曉。
樂經

《樂經》係相傳嘅儒家六經嘅其中一本，相傳響秦始皇焚書後就失傳，亦有學者認為根本唔存在。
樂綝

樂綝（？—257年6月4號），曹魏嘅五子良將樂進個仔。有佢老竇嘅驍勇，218年佢老竇過身之後襲佢個爵位廣昌亭侯，官至揚州（唔係而家嘅揚州）刺史。
文欽叛魏嗰陣同左長史司馬璉追殺文欽同文鴦兩仔爺。甘露二年五月乙亥日（257年6月4號），諸葛誕叛魏嗰陣第一步就殺咗樂綝。
諸葛誕被朝廷平定之後，樂綝被朝廷悼念，被贈職衛尉同諡愍侯。佢仔樂肇襲佢嘅爵位。

藝術作品
喺小說《三國演義》係司馬懿抗諸葛亮北上嘅將軍，同張遼個仔張虎係出雙入對。佢故仔同埋歷史一樣。